Ισαβέλλα Μάρσαλ

Η Ισαβέλλα Μάρσαλ, αγγλ.: Isabel Marshal (9 Οκτωβρίου 1200 – 17 Ιανουαρίου 1240) ήταν μια μεσαιωνική Αγγλίδα κόμισσα. Ήταν διαδοχικά σύζυγος του Γκίλμπερτ του Κλερ, 4ου κόμη του Χέρτφορντ & 5ου κόμη του Γκλόστερ, και του Ριχάρδου, 1ου κόμη της Κορνουάλης (γιου του Ιωάννη της Αγγλίας). Από τον πρώτο γάμο έγινε η προγιαγιά του βασιλιά Ροβέρτου Α΄ Μπρους της Σκωτίας.

 Καταγωγή 
Γεννημένη στο κάστρο Πέμπροκ, η Iσαβέλλα ήταν το 7ο παιδί και η δεύτερη κόρη του Γουλιέλμου Μάρσαλ 1ου κόμη του Πέμπροκ και της Iσαβέλλας του Κλερ. Αυτό σημαίνει ότι ήταν μέλος τής Οικογένειας Μάρσαλ. Είχε 9 αδέλφια: 4 αδελφές και 5 αδελφούς, που περιλάμβαναν τον 2ο, 3ο, 4ο, 5ο και 6ο κόμη του Πέμπροκ. Καθένας από τους αδελφούς της απεβίωσε χωρίς νόμιμο άρρενα κληρονόμο, μεταβιβάζοντας έτσι τον τίτλο στον επόμενο αδελφό της σειράς. Ο τελευταίος αδελφός της, που κατείχε τον τίτλο του κόμη του Πέμπροκ, απεβίωσε χωρίς νόμιμο απόγονο, και ο τίτλος περιήλθε στην οικογένεια τής μικρότερης αδελφής τής Iσαβέλλας, Ιωάννας. Οι αδελφές της παντρεύτηκαν, αντίστοιχα, τους κόμητες τού Nόρφολκ, τού Σάρρεϋ & Ντέρμπυ, τον κύριο του Aμπεργκάβενυ και τον κύριο του Σουάνσκομπ.

 Πρώτος γάμος 
Στα 17α γενέθλιά της, η Iσαβέλλα παντρεύτηκε τον Γιλβέρτο του Κλερ, 4ο κόμη του Χέρφορντ & 5ο κόμη του Γκλόστερ, ο οποίος ήταν 20 χρόνια μεγαλύτερός της, στο Tιούκσμπουρυ. Ο γάμος ήταν εξαιρετικά ευτυχισμένος, παρά τη διαφορά ηλικίας, και το ζευγάρι απέκτησε έξι παιδιά:
 Aγνή (γενν. 1218).
 Αμίς (1220–1287), παντρεύτηκε τον 6ο κόμη του Ντέβον.
 Ριχάρδος, 5ος κόμης του Χέρτφορντ (1222-1262).
 Ισαβέλλα (2 Νοεμβρίου 1226 – 10 Ιουλίου 1264), παντρεύτηκε τον Ρόμπερτ ντε Μπρους, 5ο κύριο του Άναντεϊλ. Μέσω αυτής της κόρης, η Iσαβέλλα έγινε η προγιαγιά του Rοβέρτου Α΄ Μπρους της Σκωτίας.
 Γουλιέλμος (1228-1258).
 Γιλβέρτος (γενν. 1229), ιερέας.

Ο σύζυγος της Iσαβέλλας, Γιλβέρτος, συμμετείχε σε μια αποστολή στη Βρετάνη το 1229, αλλά απεβίωσε στις 25 Οκτωβρίου 1230 στο δρόμο του πίσω στο Πένροουζ, σε αυτό το δουκάτο. Το σώμα του μεταφέρθηκε στο σπίτι του μέσω του Πλύμουθ και του Κράνμπορν, στο Tιούκσμπουρυ, όπου τάφηκε στο αβαείο.

 Δεύτερος γάμος 
μικρογραφία| ο γάμος του Ριχάρδου της Κορνουάλης με την Ισαβέλλα του Γκλόστερ.

Η Iσαβέλα έγινε χήρα, μόλις 30 ετών. Είχε αποδεδειγμένη ικανότητα τεκνοποίησης, και την ικανότητα να γεννά υγιείς γιους. όπως μαρτυρούν τα έξι μικρά παιδιά της, από τα οποία τα τρία ήταν γιοι. Αυτοί ήταν πιθανότατα οι λόγοι, τόσο για την πρόταση γάμου από τον Ριχάρδο, 1ο κόμη της Κορνουάλης, όσο και για την αποδοχή της από την Ισαβέλλα, παρά το γεγονός ότι ο σύζυγός της είχε αποβιώσει μόλις πέντε μήνες πριν. Οι δυο τους παντρεύτηκαν στις 30 Μαρτίου 1231 στην εκκλησία Φώλυ, προς μεγάλη δυσαρέσκεια τού αδελφού τού Ριχάρδου, Ερρίκου Γ΄ της Αγγλίας, ο οποίος κανόνιζε ένα πιο συμφέρον ταίριασμα για τον Ριχάρδο. Η Ίσαβέλλα και ο Ριχάρδος τα πήγαιναν αρκετά καλά, αν και ο Ριχάρδος είχε τη φήμη του γυναικά, και είναι γνωστό ότι είχε ερωμένες κατά τη διάρκεια τού γάμου. Έγιναν γονείς τεσσάρων παιδιών, τα τρία από τα οποία απεβίωσαν στην κούνια.
 Ιωάννης της Κορνουάλης (31 Ιανουαρίου 1232 – 22 Σεπτεμβρίου 1233), γεννήθηκε και απεβίωσε στο Mάρλοου, Μπάκιγχαμσιρ, θαμμένος στο αβαείο του Ρέντινγκ.
 Ισαβέλλα (9 Σεπτεμβρίου 1233 – 10 Οκτωβρίου 1234), γεννήθηκε και πέθανε στο Mάρλοου, Μπάκιγχαμσιρ. Τάφηκε στο αβαείο του Ρέντινγκ.
 Ερρίκος του Αλμαίν (2 Νοεμβρίου 1235 – 13 Μαρτίου 1271), δολοφονήθηκε από τους εξαδέλφους του Γκυ και Σίμωνα του Μονφόρ. Τάφτηκε στο αβαείο του Χάιλς.
 Νικόλαος της Κορνουάλης (γενν. & απεβ. 17 Ιανουαρίου 1240 Κάστρο Berkhamsted ), απεβ. λίγο μετά τη γέννησή του, τάφηκε στο αβαείο Μπωλιέ με τη μητέρα του,

 Το τέλος 
Η Iσαβέλλα απεβίωσε από ηπατική ανεπάρκεια, που προσβλήθηκε ενώ βρισκόταν σε γέννα, στις 17 Ιανουαρίου 1240, στο κάστρο Μπέρκχαμστεντ. Ήταν 39 ετών.

Όταν η Ισαβέλλα απεβίωσε, ζήτησε να ταφεί δίπλα στον πρώτο της σύζυγο στο αββαείο Tιούκσμπουρυ, αλλά ο Ριχάρδος την ενταφίασε στο αβαείο Μπωλιέ, μαζί με το βρέφος γιο της. Ωστόσο ως ευσεβής χειρονομία, έστειλε την καρδιά της, σε ένα ασημένιο επίχρυσο δοχείο  στο Tιούκσμπουρυ.

 Σημειώσεις 

 Αναφορές 
  volume II, page 359 & volume III, page 244

 Denholm-Young, Noel. Richard of Cornwall, 1947

Κατηγορία:Αγγλίδες κόμισσες